text: نائب صدر جمہوریہ ہند نے کہا کہ یہ ہمارے لیے ازحد اعزاز کی بات ہے کہ صدر موصوف نے اپنے اولین بیرون ملک کے دورے کیلئے بھارت کو منتخب کیا۔ ہمیں اس بات پر بھی مسرت ہے کہ وزیراعظم نریندر مودی نے آپ کی حلف برداری کی رسم میں شرکت کی غرض سے مالدیپ کا سفر کیا تھا اور اسی امر سے اس اہمیت کا اظہار ہوتا ہے جو ہم مالدیپ کے ساتھ اپنے تعلقات کو دیتے ہیں۔ بھارت ہمیشہ سے جمہوریہ مالدیپ کی مدد کا خواہاں رہا ہے اور تعاون کے ہر شعبے میں مالدیپ کا حمایتی رہا ہے۔